Ринат Мөхәммәтҗанов

Ринат Мөхәммәтҗанов, Ринат Мирсәет улы Мөхәммәтҗанов (1952 елның 29 июле, СССР, РСФСР, ТАССР, Сарман районы,  Мортышбаш — 2014 елның 4 ноябре, РФ, ТР, Казан) ― табиб, югары квалификация категорияле балалар хирургы. 1988 елдан Лениногорск балалар, 2000 елдан Саба районы үзәк, 2001 елдан Лениногорск районы Шөгер участок хастаханәләренең баш табибы. Россия Федерациясенең атказанган табибы (1994).

 Тәрҗемәи хәле 
1952 елның 29 июлендә Татарстан АССР Сарман районы Мортышбаш (Морбаш) авылында, өч балалы укытучылар гаиләсендә туган. Әтисе – Мирсәет Сабит улы, 1924 елгы, Илексаз авылында туган. 1942 елда армиягә алына, Арзамаста хәрби училище тәмамлый. Бөек Ватан сугышында 3нче Украина фронтында рота командиры булып хезмәт итә. Җиңүне Маҗарстанда каршылый. Гвардия капитаны. 1954 елдан Сарман районы Морбаш җидееллык, 1960 елдан Иске Кәшер урта мәктәпләре директоры, физика укытучысы Мирсәет Сабит улы Мөхәммәтҗанов. tatfrontu.ru. Әнисе ― Хәмдүнә Госман кызы (Юлдашева), укытучы, Мортышбашта туган.

1959 елда Морбашта беренче сыйныфка укырга керә. Әтисенең хезмәт урынына бәйле, гаиләсе Иске Кәшергә күчкәч, 1960—1969 елларда Иске Кәшер урта мәктәбендә укый, мәктәпне «бик яхшы» билгеләренә тәмамлаган.

1970—1976 елларда С. В. Курашов исемендәге Казан дәүләт медицина институтында укып, балалар табибы (педиатр) квалификациясе ала. 1976—1977 елларда шул ук институтта «балалар хирургиясе» белгечлеге буенча интернатура уза.

 Хезмәт юлы 
1977 елдан — Лениногорскида балалар хастаханәсендә: табиб-хирург, 1980 елдан — хирургия бүлеге мөдире, 1988 елдан — баш табиб. Югары квалификация категорияле балалар хирургы (1988).

2000 елдан –  ТР Саба районы үзәк хастаханәсенең баш табибы.

2001—2004 елларда ― ТР Лениногорск районы Шөгер участок хастаханәсе баш табибы.

2004—2013 елларда неврология өлкәсендә шәхси практика белән шөгыльләнә   ИП Мухаметзянов Ринат Мирсаитович.

2014 елның 4 ноябрендә вафат. Саба районы Түбән Симет авылында җирләнгән.

 Гаиләсе 
Хатыны Раушания, 1976 елда өйләнешкәннәр, гаиләдә ике ул үстергәннәр.

 Бүләкләре, мактаулы исемнәре 
 1987 – ТАССР сәламәтлек саклау министрлыгының Рәхмәт хаты – республика алдынгы тәҗрибә мәктәбендә эшне төгәл оештырганы өчен.
 1994 – Россия Федерациясенең атказанган табибы
 2002 – Хезмәт ветераны медале

 Әдәбият 
 Мөхәммәтҗанов Ринат Мирсәет улы. // Сарман районы энциклопедиясе (төзүче-мөхәррире Дамир Гарифуллин). Яр Чаллы: «Идел-йорт» нәшрияты, 2004 ел.

 Сылтамалар 
     Безнең тамырлар Мортыш Баштан. ВКонтакте
 Искәрмәләр 

Төркем:Табиблар
Төркем:РФ атказанган табиблары
Төркем:Казан дәүләт медицина институтын тәмамлаучылар